text: اپنی تقریر میں ہردیپ سنگھ پوری نے ملک کی ترقی کے بارے میں اظہار خیال کرتے ہوئے کہا کہ گزشتہ چند دہائیوں کے دوران ہندوستان کی معیشت نے ترقی کی ہے۔ ہندوستان کی معاشی ترقی میں غیر ملکی تجارت نے تقریبا 50 فیصد تعاون کیا ہے۔ انہوں نے آئی آئی ایف ٹی جیسے مہارت والے اداروں کی اہمیت پر زور دیا۔ ہردیپ سنگھ پوری نے آج آئی آئی ایف ٹی کی مشاورت اور کارپوریٹ ٹریننگ پر محیط تحقیق میں تعاون کی تعریف کی اور امید ظاہر کی کہ آنے والے دنوں میں ہندوستان کے پانچ ٹریلین امریکی ڈالر کی بقدر معیشت بننے کا ہدف حاصل کرنے میں تعاون حاصل کرے گا۔ فارغ التحصیل طلباء کو مبارک باد پیش کرتے ہوئے ہردیپ سنگھ پوری نے پوری زندگی سیکھنے اور غیر ملکی تجارت میں نئی نئی تبدیلیوں کو قبول کرتے رہنے کو کہا۔